proxectonos/corpus_dominio_legal_administrativo_tmp huggingface dataset:
ORDE do 15 de febreiro de 2011 pola que se fixan os prezos de venda ao público de varias publicacións editadas pola Consellería do Medio Rural.
CONSELLERÍA DO MEDIO RURAL — III. OUTRAS DISPOSICIÓNS — 21/02/2011

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51º sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Facenda, esta consellería
DISPÓN:
Artigo único.
1. Quedan aprobados os prezos de venda ao público das publicacións editadas por esta consellería que se relacionan no anexo.
2. Estes prezos entenderanse con IVE incluído.
Santiago de Compostela, 15 de febreiro de 2011.
Samuel Jesús Juárez Casado
Conselleiro do Medio Rural
ANEXO
Resultados do programa de xestión de vacún de leite en Galicia en 2008: 10 euros.
Prevención de riscos laborais no agro galego: 27 euros.
Antioxidantes naturais. Aspectos saudables, toxicolóxicos e aplicacións industriais: 10 euros.
Antioxidantes naturales. Aspectos saludables, toxicológicos y aplicaciones industriales: 10 euros.
Árbores e formacións senlleiras de Galicia: 13 euros.
DECRETO 18/2011, do 10 de febreiro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción acondicionamento da estrada LU-170 Parga (N-VI)-Cabreiros (LU-861), treito Momán-AG-64 en Cabreiros, no municipio de Xermade. (Clave LU/08/073.01).
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 21/02/2011

Con data do 19 de xullo de 2010, a Dirección Xeral de Infraestruturas resolveu aprobar o proxecto de construción acondicionamento da estrada LU-170. Parga (N-VI)-Cabreiros (LU-861), treito: Momán- AG-64 en Cabreiros, no municipio de Xermade (clave: LU/08/073.01).
A xustificación da urxencia de ocupación dos bens e dereitos precisos para a execución desta actuación vén motivada pola necesidade de mellorar a estrada LU-170 da rede primaria complementaria, desde a glorieta do campo da feira en Momán ás proximidades do núcleo de Cabreiros e da conexión coa vía de alta capacidade AG-64 de Ferrol a Vilalba. O dito acondicionamento é preciso por tratarse dun treito moi sinuoso, con curvas de raio reducido e pendentes pronunciadas.
Con este proxecto se mellorará substancialmente a seguridade viaria da referenciada estrada, levando a cabo as seguintes actuacións:
-Construción dunha nova glorieta, que permite modificar a intersección existente entre a LU-170 coa LU-2205 a Miraz e a LU-2213 co parque empresarial de Xermade.
-Definición de novos cambios de sentido.
-Mellora das interseccións existentes por medio de cuñas de cambio de velocidade.
-Reforzo do firme.
A competencia para efectuar a declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas, e a súa asignación á Consellería de Medio Ambiente, Territorio e Infraestruturas.
En virtude de todo o exposto, e en aplicación do artigo 28º.2 do Estatuto de autonomía de Galicia e dos artigos 10º e 52º da Lei de expropiación forzosa, en relación con previsto no artigo 16º da Lei 4/1994, do 14 de setembro, de estradas de Galicia, por proposta do conselleiro de Medio Ambiente, Territorio e Infraestruturas e logo da deliberación do Consello da Xunta de Galicia, na súa reunión do día dez de febreiro de dous mil once,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, así como en calquera das modificacións que sexa necesario realizar para a súa execución, para os efectos de expropiación do proxecto de construción acondicionamento da estrada LU-170. Parga (N-VI)-Cabreiros (LU-861), treito: Momán-AG-64 en Cabreiros, no municipio de Xermade (clave: LU/08/073.01).
Santiago de Compostela, dez de febreiro de dous mil once.
Alberto Núñez Feijóo
Presidente
Agustín Hernández Fernández de Rojas
Conselleiro de Medio Ambiente, Territorio
e Infraestruturas
CORRECCIÓN de erros.-Orde do 28 de xaneiro de 2011 pola que se establecen as bases reguladoras e se convocan axudas, en réxime de concorrencia competitiva, ás entidades privadas sen ánimo de lucro para a realización de programas de incorporación social en vivendas para pacientes estabilizados nas unidades asistenciais con especialización en drogodependencias da Comunidade Autónoma galega.
CONSELLERÍA DE SANIDADE — III. OUTRAS DISPOSICIÓNS — 18/02/2011

Advertidos erros na publicación da orde, publicada no Diario Oficial de Galicia nº 28, do 10 de febreiro de 2011, convén efectuar as oportunas correccións:
No artigo 7º, onde di: «Pasarán á segunda faseobter un mínimo de puntuación nesta primeira fase de 5 puntos», debe dicir: «Pasarán á segunda faseobter un mínimo de puntuación nesta primeira fase de 7 puntos».
No anexo I, na documentación complementaria:
-Onde di: «Balance ou xustificación dos ingresos e gastos ..exercicio económico 2009.», debe dicir: «Balance ou xustificación dos ingresos e gastosexercicio económico 2010».
-Onde di: «Certificación de axustarse ao establecido pola Orde do 25 de xaneiro,..», debe dicir:  «Certificación de axustarse ao establecido pola Orde do 25 de xaneiro de 2008».
Ver referencia pdf "03400D003P009.PDF"
RESOLUCIÓN do 27 de xaneiro de 2011, da Dirección Xeral de Formación e Colocación, pola que se dá publicidade ás axudas concedidas ao abeiro da Orde do 29 de marzo de 2010 pola que se establecen as bases reguladoras e a convocatoria pública para a concesión de subvencións para a posta en práctica en Galicia durante os anos 2010 e 2011 de programas integrados para o emprego (Diario Oficial de Galicia número 65, do 8 de abril de 2010).
CONSELLERÍA DE TRABALLO E BENESTAR — III. OUTRAS DISPOSICIÓNS — 18/02/2011

A disposición adicional segunda da orde reguladora dispón que as resolucións de concesión serán obxecto de publicación segundo o establecido no artigo 13º.4 da Lei 4/2006, do 30 de xuño, de transparencia e de boas prácticas na Administración pública galega, no Decreto 132/2006, do 27 de xullo, polo que se regulan os rexistros públicos creados nos artigos 44º e 45º da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, e no artigo 15º da Lei 9/2007, do 13 de xuño, de subvencións de Galicia. En consecuencia,
RESOLVO:
Ordenar a publicación no Diario Oficial de Galicia das subvencións concedidas con cargo ás aplicacións orzamentarias 12.05.322B.460.0 e 12.05.322B.481.0, ao abeiro da Orde do 29 de marzo de 2010 pola que se establecen as bases reguladoras e a convocatoria pública para a concesión de subvencións para a posta en práctica en Galicia durante os anos 2010 e 2011 de programas integrados para o emprego (Diario Oficial de Galicia número 65, do 8 de abril de 2010).
Santiago de Compostela, 27 de xaneiro de 2011.
Ana Mª Díaz López
Directora xeral de Formación e Colocación
CORRECCIÓN de erros. Resolución do 7 de xuño de 2011, da Dirección Xeral de Educación, Formación Profesional e Innovación Educativa, pola que se determinan os prazos e se ditan instrucións no procedemento de admisión do alumnado nos centros docentes sostidos con fondos públicos para impartir ciclos formativos de formación profesional de graos medio e superior en réxime ordinario e para as persoas adultas para o curso académico 2011-2012.
Consellería de Educación e Ordenación Universitaria — III. Outras disposicións — 21/06/2011

Advertidos erros nos anexos I e III da citada resolución publicada no
Diario Oficial de Galicia
n.º 112, do martes 14 de xuño de 2011, cómpre facer as oportunas correccións:
– Na páxina 14.778, onde di: «Proceso de admisión de alumnado aos ciclos formativos de formación profesional específica», debe dicir: «Proceso de admisión de alumnado aos ciclos formativos de formación profesional inicial».
– Na mesma páxina, no recadro, onde di: «... que presentou a solicitude para inscribirse/matricularse nos ciclos formativos/módulos de formación profesional específica…», debe dicir: «... que presentou a solicitude para inscribirse/matricularse nos ciclos formativos/módulos de formación profesional inicial…».
– Na páxina 14.783, onde di: «– Real decreto 254/2011, do 28 de febreiro, polo que se establece o título de técnico en cultivos acuícolas e se fixan as súas ensinanzas mínimas», debe dicir: «– Real decreto 259/2011, do 28 de febreiro, polo que se establece o título de técnico superior en paisaxismo e medio rural e se fixan as súas ensinanzas mínimas».
RESOLUCIÓN do 11 de xaneiro de 2011 pola que se dá publicidade aos convenios de colaboración subscritos polo Instituto Tecnolóxico para o Control do Medio Mariño de Galicia no terceiro cuadrimestre do ano 2010.
CONSELLERÍA DO MAR — III. OUTRAS DISPOSICIÓNS — 02/02/2011

O artigo 11º da Lei 4/2006, do 30 de xuño, de transparencia e boas prácticas na Administración pública galega (Diario Oficial de Galicia nº 136, do 14 de xuño) impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos.
En consecuencia, e para dar cumprimento a esa obriga,
DISPOÑO:
Artigo único.-Dar publicidade á relación de convenios subscritos polo Instituto Tecnolóxico para o Control do Medio Mariño de Galicia no terceiro cuadrimestre do ano 2010, que se incorporan como anexo a esta resolución.
Vilaxoán, 11 de xaneiro de 2011.
Mª Covadonga Salgado Blanco
Directora do Instituto Tecnolóxico para o Control do Medio Mariño de Galicia
Ver referencia pdf "02200D014P081.PDF"
CORRECCIÓN de erros.-Orde do 29 de decembro de 2010 pola que se modifica a Orde do 31 de maio de 2010 pola que se establecen as bases reguladoras das axudas en concorrencia competitiva para a mellora da eficacia e sustentabilidade das explotacións agrarias e para a incorporación de novos activos agrarios, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, e se convocan para o ano 2011.
CONSELLERÍA DO MEDIO RURAL — III. OUTRAS DISPOSICIÓNS — 02/02/2011

Advertidos erros na Orde do 29 de decembro de 2010, publicada no Diario Oficial de Galicia nº 3, do 5 de xaneiro de 2011, cómpre facer as oportunas correccións:
Na páxina 278, nas modificacións novena e décimo primeira, artigos 14º e 16º, punto 1, respectivamente, onde di: «30 de xullo»; debe dicir: «30 de setembro».
Na páxina 278, na modificación décimo segunda, artigo 18º, punto 1, letra d), onde di: «Plan de mellora ligado á primeira instalación, modalidade de cotitularidade: 4 puntos»; debe dicir: «Plan de mellora ligado á primeira instalación: 5 puntos».
Na páxina 279, na modificación décimo terceira, artigo 20º, punto 10, letra a), elimínase a referencia ao punto 13.
ORDE do 11 de xaneiro de 2011 pola que se fixa o prezo de venda ao público dunha publicación da Consellería de Traballo e Benestar.
CONSELLERÍA DE TRABALLO E BENESTAR — III. OUTRAS DISPOSICIÓNS — 02/02/2011

En virtude do Decreto 79/2009, do 19 de abril, estableceuse a estrutura orgánica da Xunta de Galicia. Así mesmo, a través do Decreto 83/2009, do 21 de abril, fixouse a estrutura orgánica básica dos seus departamentos. Polo Decreto 335/2009, do 11 de xuño, establécese a estrutura orgánica da Consellería de Traballo e Benestar, que asume o exercicio das competencias das políticas autonómicas no ámbito laboral e do benestar.
A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51º, sinala a obriga de que os prezos privados sexan publicados no Diario Oficial de Galicia.
Para cumprir este mandado e despois de emitido o preceptivo informe favorable da Consellería de Facenda, esta consellería
DISPÓN:
Artigo único.
1. Queda aprobado o prezo de venda ao público da publicación que se relaciona no anexo.
2. Este prezo entenderase con IVE incluído.
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 11 de xaneiro de 2011.
Beatriz Mato Otero
Conselleira de Traballo e Benestar
ANEXO
Eu tamén souben de Oristzenbe e cinco contos máis: 5 euros.
RESOLUCIÓN do 4 de xaneiro de 2011 pola que se procede á publicación das axudas concedidas en virtude da Orde do 22 de febreiro de 2010, da Consellería de Traballo e Benestar, pola que se regulan as axudas para o mantemento das escolas infantís 0-3 dependentes de entidades privadas de iniciativa social.
CONSELLERÍA DE TRABALLO E BENESTAR — III. OUTRAS DISPOSICIÓNS — 02/02/2011

De conformidade co disposto no artigo 18º.1 da Lei 38/2003, do 17 de novembro, xeral de subvencións; no artigo 15º.1 da Lei 9/2007, do 13 de xuño, de subvencións de Galicia; no Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, procédese á publicación das axudas concedidas en virtude da Orde do 22 de febreiro de 2010 pola que se regulan as axudas para o mantemento das escolas infantís 0-3 dependentes de entidades privadas de iniciativa social.
Finalidade da axuda: as axudas teñen por obxecto o mantemento das escolas infantís 0-3 dependentes de entidades privadas de iniciativa social que cumpran os requisitos establecidos no Decreto 143/2007, do 12 de xullo, polo que se regula o réxime de autorización e acreditación dos programas e dos centros de servizos sociais (DOG do 31 de xullo) e no Decreto 329/2005, do 28 de xullo, polo que se regulan os centros de menores e dos centros de atención á infancia (DOG do 16 de agosto), así como a normativa de desenvolvemento, se for o caso.
Norma reguladora: Orde do 22 de febreiro de 2010 pola que se regulan as axudas para o mantemento das escolas infantís 0-3 dependentes de entidades privadas de iniciativa social. (Diario Oficial de Galicia nº 57, do 25 de marzo de 2010).
Crédito orzamentario: 3.342.024 euros con cargo á aplicación orzamentaria 12.02.312B.481.3.
As entidades beneficiarias e o importe das axudas concedidas a cada unha delas expresado en euros recóllense no anexo a esta resolución.
Santiago de Compostela, 4 de xaneiro de 2011.
Beatriz Mato Otero
Conselleira de Traballo e Benestar
Ver referencia pdf "02200D011P054.PDF"
ORDE do 29 de decembro de 2010 pola que se autoriza o cambio de denominación do centro público de educación e promoción de adultos da Lama na provincia de Pontevedra.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 02/02/2011

De conformidade co previsto nos artigos 3º.1 e 2º do Regulamento orgánico dos institutos de educación secundaria, aprobado polo Decreto 324/1996, do 26 de xullo, Diario Oficial de Galicia do 9 de agosto, por proposta da Dirección Xeral de Centros e Recursos Humanos,
DISPOÑO:
Autorizar o cambio de denominación específica do seguinte centro:
Provincia: Pontevedra.
Concello: A Lama.
Código: 36024720.
Denominación anterior: centro público de educación e promoción de adultos da Lama.
Nova denominación: centro público de educación e promoción de adultos Nelson Mandela.
Santiago de Compostela, 29 de decembro de 2010.
Jesús Vázquez Abad
Conselleiro de Educación e Ordenación Universitaria
ORDE do 11 de xaneiro de 2011 pola que se fixa o prezo de venda ao público dunha publicación da Consellería de Traballo e Benestar.
CONSELLERÍA DE TRABALLO E BENESTAR — III. OUTRAS DISPOSICIÓNS — 02/02/2011

En virtude do Decreto 79/2009, do 19 de abril, estableceuse a estrutura orgánica da Xunta de Galicia. Así mesmo, a través do Decreto 83/2009, do 21 de abril, fixouse a estrutura orgánica básica dos seus departamentos. Polo Decreto 335/2009, do 11 de xuño, establécese a estrutura orgánica da Consellería de Traballo e Benestar, que asume o exercicio das competencias das políticas autonómicas no ámbito laboral e do benestar.
A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51º, sinala a obriga de que os prezos privados sexan publicados no Diario Oficial de Galicia.
Para cumprir este mandado e despois de emitido o preceptivo informe favorable da Consellería de Facenda, esta consellería
DISPÓN:
Artigo único.
1. Queda aprobado o prezo de venda ao público da publicación que se relaciona no anexo.
2. Este prezo entenderase con IVE incluído.
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 11 de xaneiro de 2011.
Beatriz Mato Otero
Conselleira de Traballo e Benestar
ANEXO
Xuventude Crea banda deseñada: 8 euros.
RESOLUCIÓN do 19 de xaneiro de 2011, da Secretaría Xeral e do Patrimonio da Consellería de Facenda, pola que se dá publicidade aos convenios de colaboración subscritos por esta consellería no terceiro cuadrimestre do ano 2010.
CONSELLERÍA DE FACENDA — III. OUTRAS DISPOSICIÓNS — 02/02/2011

En virtude do establecido no artigo 11º da Lei 4/2006, do 30 de xuño, de transparencia e boas prácticas na Administración pública galega,
DISPOÑO:
Artigo único.-Dar publicidade á relación dos convenios subscritos pola Consellería de Facenda nos meses de setembro, outubro, novembro e decembro do ano 2010, que se incorpora como anexo a esta resolución.
Santiago de Compostela, 19 de xaneiro de 2011.
Rosa María Pedrosa Pedrosa
Secretaria xeral e do Patrimonio
da Consellería de Facenda
Ver referencia pdf "02200D004P015.PDF"
RESOLUCIÓN do 27 de decembro de 2010 pola que se dá publicidade ás axudas concedidas ao abeiro da Orde do 25 de maio de 2010, pola que se establecen as bases reguladoras para a concesión, en réxime de concorrencia non competitiva, de subvencións para o fomento do uso das deducións fiscais e das bonificacións na cotización á Seguridade Social por actividades de investigación, desenvolvemento e innovación (I+D+i), no ámbito da Comunidade Autónoma de Galicia, e se procede á súa convocatoria para o ano 2010 (IN847A-presentación electrónica) (Diario Oficial de Galicia número 104, do 3 de xuño).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 02/02/2011

O artigo 14º das bases reguladoras da Orde do 25 de maio dispón: «Unha vez que finalice o prazo de presentación de solicitudes publicarase no Diario Oficial de Galicia a relación de subvencións con indicación da norma reguladora, beneficiario, crédito orzamentario, contía e finalidade da subvención».
Na súa virtude,
RESOLVO:
Ordenar a publicación no Diario Oficial de Galicia das axudas concedidas con cargo á aplicación orzamentaria 08.02.741A.771.0, ao abeiro da Orde do 25 de maio de 2010, de bases reguladoras para a concesión, en réxime de concorrencia non competitiva, de subvencións para o fomento do uso das deducións fiscais e das bonificacións na cotización á Seguridade Social por actividades de investigación, desenvolvemento e innovación (I+D+i), no ámbito da Comunidade Autónoma de Galicia, e se procede á súa convocatoria para o ano 2010 (IN847A-presentación electrónica).
Santiago de Compostela, 27 de decembro de 2010.
P.D. (Orde 31-1-2006; DOG nº 24, do 31 de xaneiro)
José Riesgo Boluda
Secretario xeral da Consellería de Economía
e Industria
Ver referencia pdf "02200D005P017.PDF"
Ver referencia pdf "02200D006P018.PDF"
RESOLUCIÓN do 11 de xaneiro de 2011 pola que se publica o estado de execución do orzamento da comunidade autónoma e as súas modificacións, e a situación da tesouraría e movementos por operacións orzamentarias e extraorzamentarias correspondentes ao terceiro trimestre de 2010.
CONSELLERÍA DE FACENDA — III. OUTRAS DISPOSICIÓNS — 02/02/2011

De acordo co previsto no artigo 117º do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, dáselle publicidade ao estado de execución do orzamento da comunidade autónoma e ás súas modificacións, e á situación de tesouraría e movementos por operacións orzamentarias e extraorzamentarias correspondentes ao terceiro trimestre de 2010, que figuran como anexo a esta resolución.
Santiago de Compostela, 11 de xaneiro de 2011.
Marta Fernández Currás
Conselleira de Facenda
Ver referencia pdf "02200D002P010.PDF"
RESOLUCIÓN do 14 de xuño de 2011 pola que se dá publicidade dos beneficiarios das axudas concedidas polo Instituto Galego de Promoción Económica (Igape) durante o primeiro trimestre de 2011.
Instituto Galego de Promoción Económica — III. Outras disposicións — 27/06/2011

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 13.4 da Lei 4/2006, do 30 de xuño, de transparencia e boas prácticas na Administración pública galega, o Igape publicará as subvencións concedidas ao abeiro das bases reguladoras das axudas do Igape no Diario Oficial de Galicia, expresando beneficiario, finalidade, contía e aplicación orzamentaria.
No caso de axudas cofinanciadas por fondos comunitarios, o beneficiario estará suxeito ás normas de información e publicidade que establece o Regulamento (CE) número 1828/2006, da Comisión, do 8 de decembro de 2006, que fixa normas de desenvolvemento para o Regulamento (CE) número 1083/2006 do Consello, do 11 de xullo de 2006, polo que se establecen as disposicións xerais relativas ao Fondo de Desenvolvemento Rexional, ao Fondo Social Europeo e ao Fondo de Cohesión.
Así mesmo, o Igape tamén publicará as subvencións concedidas en vía de recurso ao abeiro das súas bases reguladoras, unha vez vistos os recursos interpostos contra as resolucións dos expedientes instruídos ao abeiro das súas bases reguladoras e tras propoñer para concesión os proxectos aprobados nos recursos estimados.
En virtude do exposto anteriormente,
Primeiro. Dar publicidade á relación de beneficiarios das axudas concedidas polo Igape durante o primeiro trimestre de 2011, que figura como anexo I.
Segundo. Dar publicidade á relación de beneficiarios das axudas concedidas polo Igape en vía de recurso durante o primeiro trimestre de 2011, que figura como anexo II.
Santiago de Compostela, 14 de xuño de 2011.
RESOLUCIÓN do 30 de maio de 2011 pola que se lles dá publicidade aos convenios de colaboración subscritos polo Instituto Galego de Promoción Económica (Igape) no terceiro cuadrimestre de 2010 e primeiro de 2011.
Instituto Galego de Promoción Económica — III. Outras disposicións — 27/06/2011

O artigo 11 da Lei 42006, do 30 de xuño, de transparencia e boas prácticas na Administración pública galega (DOG n.º 136, do 14 de xuño), establece que as entidades de dereito público vinculadas ou dependentes da Comunidade Autónoma de Galicia deberán publicar cuadrimestralmente no
Diario Oficial de Galicia
unha relación dos convenios de colaboración asinados no cuadrimestre anterior.
Polo que antecede, en virtude das facultades que teño concedidas,
Único. Facer pública a relación dos convenios subscritos polo Instituto Galego de Promoción Económica nos meses de setembro, outubro, novembro e decembro do ano 2010, así como nos meses de xaneiro, febreiro, marzo e abril do ano 2011, que se anexa a esta resolución.
Santiago de Compostela, 30 de maio de 2011.
CORRECCIÓN de erros. Orde do 22 de xuño de 2011 pola que se desenvolve o Decreto 118/2011, do 16 de xuño, polo que se transforman institutos de educación secundaria en centros integrados de formación profesional, se fusionan centros educativos e se cambian ensinanzas.
Consellería de Educación e Ordenación Universitaria — III. Outras disposicións — 27/06/2011

Advertida omisión do anexo III da Orde do 22 de xuño de 2011, publicada no
Diario Oficial de Galicia
número 120, do 23 de xuño, cómpre proceder á súa publicación.
CORRECCIÓN de erros. Orde do 7 de xuño de 2011 pola que se determinan as épocas hábiles de caza durante a tempada 2011-2012.
Consellería do Medio Rural — III. Outras disposicións — 27/06/2011

Advertidos erros no texto da citada orde, publicada no
Diario Oficial de Galicia
número 116, do 17 de xuño de 2011, cómpre publicar as seguintes correccións:
Na páxina 15.404, na disposición adicional única,
Onde di:
«...No caso dos Tecor ou explotacións cinexéticas que teñan vixente ou presentada a renovación do Plan de Ordenación Cinexética, deberán achegar ao correspondente Servizo de Conservación da Natureza o plan de aproveitamento cinexético anual, no prazo de 20 días, contado a partir do día seguinte ao da publicación desta orde no
Diario Oficial de Galicia
...».
Debe dicir:
«...No caso dos Tecor ou explotacións cinexéticas que teñan vixente ou aprobada a renovación do Plan de Ordenación Cinexética, deberán achegar ao correspondente Servizo de Conservación da Natureza o plan de aproveitamento cinexético anual, no prazo de 20 días, contado a partir do día seguinte ao da publicación desta orde no
Diario Oficial de Galicia
...».
Onde di:
«...No caso daqueles Tecor ou explotacións cinexéticas que non teñen vixente o seu Plan de Ordenación Cinexética e aínda non presentaron a súa renovación, establécese como data límite para a presentación do novo Plan de Ordenación Cinexética xunto co plan de aproveitamento cinexético anual, o mes de agosto de 2011...».
Debe dicir:
«...No caso daqueles Tecor ou explotacións cinexéticas que non teñen vixente o seu Plan de Ordenación Cinexética e aínda non presentaron a súa renovación ou esta non está aprobada, establécese como data límite para a presentación do novo Plan de ordenación cinexética e do plan de aproveitamento cinexético anual, o mes de agosto de 2011...».
CORRECCIÓN de erros. Resolución do 3 de xuño de 2011 pola que se dá publicidade ao acordo do Consello de Dirección do Instituto Galego de Promoción Económica (Igape) de delegación de facultades.
Instituto Galego de Promoción Económica — III. Outras disposicións — 23/06/2011

Advertido un erro na referida resolución, publicada no DOG n.º 113, do 14 de xuño de 2011, procede facer a seguinte corrección:
–Na páxina 14.869, no número 1.4., onde di: «1.4. O exercicio das restantes facultades atribuídas ao director xeral do Igape non incluídas nos números precedentes.»; debe dicir: «1.4. O exercicio das restantes facultades atribuídas ao director xeral do Igape non incluídas no presente acordo.».
–Na páxina 14.872, engádese o apartado 3.10.: «3.10. Resolver a desistencia e a renuncia de dereitos, e o arquivo dos expedientes, nos casos previstos na lexislación vixente, por proposta das subdireccións dependentes da Secretaría Xeral.».
RESOLUCIÓN do 13 de maio de 2011 pola que se aproba a proposta da comisión de avaliación dos candidatos para a adxudicación dunha bolsa de formación en competencias técnicas vinculadas a sistemas de xestión da teleformación.
Escola Galega de Administración Pública — III. Outras disposicións — 23/06/2011

Examinada a proposta da comisión de avaliación dos candidatos para a adxudicación dunha bolsa de formación en competencias técnicas vinculadas a sistemas de xestión da teleformación,
Primeiro. Adxudicar a citada bolsa a Sergio Facal Fariña, de acordo co previsto na base oitava da Resolución do 13 de decembro de 2010 (DOG n.º 241, do 17 de decembro), por ser o candidato a que lle corresponde por orde de puntuación. A efectividade da bolsa recoñecida será desde a data da súa incorporación ata o 31 de decembro de 2011.
Segundo. Recordarlle ao beneficiario que, unha vez recibida esta notificación de concesión da bolsa, disporá dun prazo de dez días para comunicar á Escola Galega de Administración Pública a súa aceptación ou a súa renuncia da bolsa. Transcorrido este prazo sen que se producise manifestación expresa por parte do beneficiario, entenderase tacitamente aceptada, segundo o establecido no artigo 21.5 da Lei 9/2007, do 13 de xuño, de subvencións de Galicia.
No prazo de cinco días contados desde a aceptación expresa da bolsa ou do transcurso do prazo para entendela tacitamente aceptada, o candidato seleccionado deberá incorporarse para o desempeño da bolsa na EGAP. No caso de que a beneficiario non se incorporase neste prazo, ou que renunciase expresamente, perderá os dereitos inherentes á bolsa (base décima).
Terceiro. Contra esta resolución poderá interpoñerse, con carácter potestativo, recurso de reposición perante o director da EGAP, no prazo dun mes contado desde o día seguinte ao da publicación da resolución nos termos dos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou directamente, recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde o día seguinte ao da publicación da resolución de conformidade co establecido no artigo 46.4 da Lei 29/1998, reguladora da xurisdición contencioso-administrativa (base novena).
Santiago de Compostela, 13 de maio de 2011.
RESOLUCIÓN do 6 de xuño de 2011 pola que se corrixen os erros no Diario Oficial de Galicia da Resolución do 22 de marzo de 2011, pola que se publica o plan de estudos de graduado ou graduada en Enxeñaría Civil.
Universidade de Santiago de Compostela — III. Outras disposicións — 23/06/2011

Advertidos erros no plan de estudos do grao publicado no
Diario Oficial de Galicia
do 14 de abril de 2011, este reitorado resolve:
Publicar a corrección correspondente do plan de estudos de graduado ou graduada en Enxeñaría Civil da seguinte forma:
Onde di:
5.1.3. Plan de estudos resumido (por módulo)
Debe dicir:
5.1.3. Plan de estudos resumido (por módulo)
Onde di:
Terceiro curso
Debe dicir:
Terceiro curso
Santiago de Compostela, 6 de xuño de 2011.
CORRECCIÓN de erros. Resolución do 18 de maio de 2011 pola que se establecen as bases reguladoras para a concesión de subvencións para producións ou coproducións audiovisuais en lingua galega con decidido contido artístico e cultural e se convocan para o ano 2011.
Axencia Galega das Industrias Culturais — III. Outras disposicións — 23/06/2011

Advertido erro na dita resolución publicada no
Diario Oficial de Galicia
número 103, do luns 30 de maio de 2011, cómpre realizar as seguintes correccións:
Na páxina 12.250, número 5, onde di:
«Entregar dúas copias en versión galega, en perfecto estado, no formato elixido na solicitude segundo as modalidades de produción:
Ademais, en calquera das modalidades será obrigatoria a entrega, ademais, dunha copia en DVD.
Así mesmo, estarán obrigados a facilitarlle á Agadic copias da documentación empregada para a realización, promoción e difusión da obra (guión definitivo, carteis, fotografías, músicas, portadas e outros materiais similares)».
Debe dicir:
«Entregar unha copia en versión galega, en perfecto estado, no formato elixido na solicitude segundo as modalidades de produción:
Ademais, en calquera das modalidades será obrigatoria a entrega, ademais, dunha copia en DVD.
Así mesmo, estarán obrigados a facilitarlle á Agadic copias da documentación empregada para a realización, promoción e difusión da obra (guión definitivo, carteis, fotografías, músicas, portadas e outros materiais similares).
Na páxina 12.251, número 2 do artigo 15, onde di:
«2. Con carácter xeral, e de acordo co establecido no artigo 29 da Lei 9/2007, do 13 de xuño, de subvencións de Galicia, consideraranse gastos subvencionables aqueles que de xeito indubidable respondan á realización do proxecto. Os gastos indirectos poderán formar parte da xustificación sempre que os impute o beneficiario ao proxecto, na medida en que tales gastos correspondan ao período en que se realiza o proxecto e nunha porcentaxe non superior ao 20% do gasto xustificado. Só se admitirán aqueles gastos que fosen realizados dentro do período comprendido entre o 1 de xaneiro de 2011 e a fin da data de xustificación establecida na correspondente convocatoria».
Debe dicir:
«2. Con carácter xeral, e de acordo co establecido no artigo 29 da Lei 9/2007, do 13 de xuño, de subvencións de Galicia, consideraranse gastos subvencionables aqueles que de xeito indubidable respondan á realización do proxecto. Só se admitirán aqueles gastos que fosen realizados dentro do período comprendido entre o 1 de xaneiro de 2011 e a fin da data de xustificación establecida na correspondente convocatoria».
RESOLUCIÓN do 10 de xuño de 2011 pola que se aproban e se fan públicas as relacións definitivas de admitidos e excluídos ás probas para a obtención da habilitación do persoal de acceso a espectáculos públicos e actividades recreativas, así como a composición do tribunal cualificador e a data, hora e lugar de realización das probas.
Academia Galega de Seguridade Pública — III. Outras disposicións — 22/06/2011

En virtude da Resolución do 10 de maio de 2011, da Dirección Xeral da Academia Galega de Seguridade Pública, publicada no
Diario Oficial de Galicia
número 96, do 19 de maio, aprobáronse as listaxes provisionais de admitidos e excluídos ás probas para a obtención da habilitación do persoal de acceso a espectáculos públicos e actividades recreativas.
Unha vez transcorrido o prazo establecido para a presentación de emendas sobre as ditas relacións de admitidos e excluídos, esta dirección xeral
Aprobar as listaxes definitivas de admitidos e excluídos ás probas para a obtención da habilitación do persoal de acceso a espectáculos públicos e actividades recreativas.
A listaxe definitiva de aspirantes excluídos figura publicada como anexo a esta resolución.
A listaxe definitiva de aspirantes admitidos poderá consultarse a través da páxina web oficial da Academia Galega de Seguridade Pública, http://agasp.xunta.es, e nelas farase constar, así mesmo, se está exento ou non da proba de coñecemento do idioma galego.
Composición do tribunal cualificador.
1. O tribunal cualificador das probas correspondentes a esta convocatoria está formado polos seguintes membros titulares e suplentes:
2. A súa actuación e funcionamento rexerase polo disposto para os órganos colexiados na Lei 30/1992, do 26 de novembro, de réxime xurídico das administracións públicas e do procedemento administrativo común.
Desenvolvemento das probas.
Convócanse os aspirantes que figuran na listaxe de admitidos para a realización das probas, que terán lugar o vindeiro día 30 de xuño de 2011 na sede da Academia Galega de Seguridade Pública, sita na avda. da Cultura, s/n, A Estrada.
A actuación dos/das aspirantes terá lugar por orde alfabética:
– Proba de coñecementos:
Ás 9.30 horas.
– Proba psicolóxica:
Ás 11.30 horas.
Os aspirantes deberán ir provistos de DNI ou documento acreditativo da súa identidade, a xuízo do tribunal, así como de bolígrafo de cor azul.
A Estrada, 10 de xuño de 2011.
RESOLUCIÓN do 9 de xuño de 2011 pola que se lles da publicidade ás axudas concedidas ao abeiro da Orde do 7 de xullo de 2010 pola que se regula o réxime de subvencións ás centrais sindicais para o ano 2010 (Diario Oficial de Galicia número 138, do 21 de xullo).
Consellería de Traballo e Benestar — III. Outras disposicións — 22/06/2011

O artigo 18.4 da orde reguladora dispón: «…a Consellería de Traballo e Benestar publicará na súa páxina web e no DOG a relación das entidades beneficiarias e o importe das axudas concedidas…».
De acordo co exposto,
Ordenar a publicación no
Diario Oficial de Galicia
das subvencións concedidas con cargo ás seguintes aplicacións orzamentarias:
12.03.324A.481.6- Programa I: axuda para o desenvolvemento das actividades das centrais sindicais durante o ano 2010.
12.03.324A.481.2- Programa II: axuda ás centrais sindicais para a creación ou mantemento de gabinetes de asesoramento en materia de economía social.
12.03.324A.481.7- Programa III: axuda para gabinetes técnicos de formación e para plans de formación de cadros e delegadas e delegados sindicais.
Santiago de Compostela, 9 de xuño de 2011.
RESOLUCIÓN do 14 de xuño de 2011 pola que se amplía a vixencia do Plan Renove de Equipos de Climatización 2010 ao abeiro da Resolución do 21 de decembro de 2010 pola que se establecen as bases reguladoras para a concesión de subvencións en réxime de concorrencia non competitiva relativas ao Plan Renove de Equipos de Climatización, se regula a selección de entidades colaboradoras que participarán na súa xestión e se convocan as devanditas axudas para o ano 2010.
Instituto Enerxético de Galicia — III. Outras disposicións — 24/06/2011

No
Diario Oficial de Galicia
n.º 248, do martes 28 de decembro de 2010, publicouse a Resolución do 21 de decembro de 2010 pola que se establecen as bases reguladoras para a concesión de subvencións en réxime de concorrencia non competitiva relativas ao Plan Renove de Equipos de Climatización, se regula a selección de entidades colaboradoras que participarán na súa xestión e se convocan as devanditas axudas para o ano 2010.
No artigo 5 desa resolución sinálase que o plan principia a súa vixencia no día seguinte ao da súa publicación no
Diario Oficial de Galicia
e e que finalizará o día 30 de xuño de 2011 ou ata que se esgoten os fondos correspondentes.
Non obstante, e debido á existencia de crédito orzamentario dispoñible enténdese que o prazo de vixencia do plan establecido nas bases da convocatoria pode ser ampliado.
Visto o disposto no artigo 49.1 da Lei 30/1992, do 26 de novembro, de réxime xurídico das administracións públicas e do procedemento administrativo común, así como no artigo 45.3 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia,
Primeiro. Establecer o 31.7.2011 como prazo límite da vixencia do Plan Renove de Equipos de Climatización 2010 modificando así o artigo 5 das bases reguladoras.
Segundo. Publicar esta resolución no
Diario Oficial de Galicia
para os efectos previstos no artigo 59.6 da Lei 30/1992, do 26 de novembro.
Contra esta resolución non caberá recurso ningún.
Santiago de Compostela, 14 de xuño de 2011.
RESOLUCIÓN do 14 de xuño de 2011 pola que se amplía o prazo establecido para a presentación da xustificación por parte das entidades colaboradoras das subvencións outorgadas ao abeiro da Resolución do 27 de outubro de 2010 pola que se establecen as bases reguladoras para a concesión de subvencións, en réxime de concorrencia non competitiva, relativa ao Plan Renove de Fiestras, así como a selección de entidades colaboradoras que participarán na súa xestión, e se convocan para o ano 2010.
Instituto Enerxético de Galicia — III. Outras disposicións — 24/06/2011

No
Diario Oficial de Galicia
n.º 214 do luns, 8 de novembro de 2010, publicouse a Resolución do 27 de outubro de 2010 pola que se establecen as bases reguladoras para a concesión de subvencións, en réxime de concorrencia non competitiva, relativas ao Plan Renove de Fiestras, así como a selección de entidades colaboradoras que participarán na súa xestión, e se convocan para o ano 2010.
No punto 3 da letra b do artigo 10 desa resolución, sinálase que nos 120 días naturais desde o día seguinte ao da data da reserva dos fondos realizada a través da aplicación informática e, por tanto, da cobertura do formulario de solicitude de axuda, a entidade colaboradora remitirá ao Inega a documentación xustificativa da execución da actuación subvencionable.
Non obstante, estanse a rexistrar numerosas solicitudes de prórroga por parte das entidades colaboradoras debido ás dificultades existentes para poder xustificar en prazo obras en curso de execución e a demora nas entregas ou provisión de materiais polos provedores, co consecuente atraso das actuacións obxecto de subvención.
Visto o disposto no artigo 49.1 da Lei 30/1992, do 26 de novembro, de réxime xurídico das administracións públicas e do procedemento administrativo común, así como no artigo 45.3 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia,
Primeiro. Establecer como data límite de xustificación das axudas do Plan Renove de Fiestras 2010 o día 30.7.2011, ampliando así o prazo previsto no artigo 10 b) 3 das bases reguladoras.
Segundo. Publicar esta resolución no
Diario Oficial de Galicia
para os efectos previstos no artigo 59.6 da Lei 30/1992, do 26 de novembro.
Contra esta resolución non caberá recurso ningún.
Santiago de Compostela, 14 de xuño de 2011.
RESOLUCIÓN do 14 de xuño de 2011, da Xefatura Territorial de Pontevedra, pola que se adxudica o financiamento dos proxectos de fomento do uso do galego dos equipos de normalización e dinamización dos centros de ensino privados de Galicia que imparten ensinanzas regradas de niveis non universitarios para o ano 2011, ao abeiro da resolución da Secretaría Xeral de Política Lingüística do 12 de xaneiro de 2011 (Diario Oficial de Galicia do 18 de xaneiro).
Consellería de Educación e Ordenación Universitaria — III. Outras disposicións — 24/06/2011

O xefe territorial da Consellería de Educación e Ordenación Universitaria de Pontevedra, despois de ver a proposta de resolución da Xefatura do Gabinete de Normalización Lingüística, que fiscalizou a Intervención Territorial Delegada, e delegadas as competencias segundo o artigo 14 da convocatoria, resolve adxudicar as cantidades propostas que se reflicten a continuación.
Contra esta resolución caberá interpoñerse recurso de reposición, no prazo dun mes, ante a Consellería de Educación e Ordenación Universitaria ou, directamente, recurso contencioso-administrativo, no prazo de dous meses ante o Tribunal Superior de Xustiza de Galicia, contados os prazos, en ambos os dous casos, desde o día seguinte ao da publicación desta resolución no
Diario Oficial de Galicia
.
Pontevedra, 14 de xuño de 2011.
ORDE do 15 de xuño de 2011 pola se fixa o importe do crédito dispoñible na convocatoria de 2011, correspondente á realización de proxectos de transformación de buques pesqueiros para a súa reconversión, con fins de formación ou de investigación no sector pesqueiro, ou para actividades distintas da pesca, por organismos públicos ou semipúblicos (con financiamento do fondo europeo de pesca 61%, Xunta de Galicia 39%), convocadas pola Orde do 20 de outubro de 2008 pola que se establecen as bases e se regula o procedemento da súa concesión.
Consellería do Mar — III. Outras disposicións — 28/06/2011

A Orde do 20 de outubro de 2008 (DOG n.º 211, do 30 de outubro), establecía as bases e regulaba o procedemento de concesión de axudas a organismos públicos ou semipúblicos para a realización de proxectos de transformación de buques pesqueiros para a súa reconversión, con fins de formación ou de investigación no sector pesqueiro ou para actividades distintas da pesca (con financiamento do Fondo Europeo de Pesca).
No artigo 6 da citada orde establece que a presentación das solicitudes se mantén aberta ata o 30 de marzo de 2013 e tamén establece os períodos anuais de resolución.
No artigo 4 da citada orde determinábase o crédito orzamentario con cargo ao cal se financiaba a concesión das axudas, establecendo no seu 2.º parágrafo o importe da contía para o ano 2008 e no 3.º que a contía de anos sucesivos ata 2013 se realizará por orde anual que determinará os seus importes.
Aprobados os orzamentos da Comunidade Autónoma de Galicia para 2011, pola Lei 14/2010, do 27 de decembro, cómpre, xa que logo, facer pública a contía do crédito orzamentario destinado a facer fronte ás ditas axudas.
Para tal obxecto, esta consellería
Artigo 1. Crédito orzamentario para o ano 2011.
Para as solicitudes de axuda tramitadas durante o exercicio do ano 2011, e a plurianualidade asociada ás axudas que se poidan conceder neste ano, acada o importe de douscentos sesenta e seis mil cincocentos euros (266.500 euros), dos cales corresponden ao ano 2011 cento sesenta e seis mil cincocentos euros (166.500 euros), que se concederán con cargo ao programa 722A e á partida orzamentaria 14.04.722A.780.2. (código de proxecto 2009 00 895) do orzamento en vigor; e ao ano 2012 cen mil euros (100.000 euros), con cargo á aplicación orzamentaria correspondente dese ano, gasto elixible para fondos europeos.
As axudas financiaranse con cargo a fondos do FEP (61%) e do Estado membro (39%).
Artigo 2. Ampliación do crédito.
A contía establecida no artigo anterior para a anualidade 2011 poderá ser incrementada na cantidade resultante das incorporacións de créditos remanentes doutros exercicios, unha vez realizada esta pola Consellería de Facenda.
Artigo 3. Concesión das axudas.
A concesión de axudas quedará limitada, en todo caso, ás dispoñibilidades orzamentarias.
Santiago de Compostela, 15 de xuño de 2011.
RESOLUCIÓN do 15 de xuño de 2011, da Dirección Xeral de Relacións Laborais, pola que se dispón a inscrición no rexistro e a publicación no Diario Oficial de Galicia do acordo da comisión negociadora do convenio colectivo de ámbito autonómico de Galicia para a actividade arqueolóxica, relativo á revisión salarial para o ano 2010.
Consellería de Traballo e Benestar — III. Outras disposicións — 28/06/2011

Visto o acordo polo que se aproba a revisión salarial para o ano 2010, que subscribiu a comisión negociadora do convenio colectivo de ámbito autonómico de Galicia para a actividade arqueolóxica, na xuntanza celebrada o 14 de marzo de 2011, e de conformidade co disposto no artigo 90.2 e 3 do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 713/2010, do 28 de maio, sobre rexistro e depósito de convenios e acordos colectivos de traballo,
A Dirección Xeral de Relacións Laborais
Primeiro. Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro de 2010 (DOG n.º 222, do 18 de novembro).
Segundo. Dispoñer a súa publicación no Diario Oficial de Galicia.
Santiago de Compostela, 15 de xuño de 2011.
Reunidos, nos locais da CIG de Santiago, o día 14 de marzo de 2011, ás 16.30 horas, as persoas ao marxe sinaladas, en representación da asociación empresarial AEGA e da Federación de Banca, Aforro, Seguros e Oficinas da Confederación Intersindical Galega, na respectiva representación que teñen de compoñentes da Comisión Negociadora do I convenio colectivo de ámbito autonómico de Galicia para a actividade arqueolóxica, e recoñecéndose ambas as partes capacidade lexítima para negociar, chegan aos seguintes acordos:
Primeiro. As partes asinantes en representación da AEGA e da Federación de Banca, Aforro, Seguros e Oficinas da Confederación Intersindical Galega, respectivamente, asinaron o I convenio colectivo de ámbito autonómico de Galicia para a actividade arqueolóxica.
Segundo. O artigo 20.2 do convenio colectivo estabelece que se revalorizarán as táboas salariais na mesma porcentaxe que o IPC real de cada ano.
Terceiro. Os reunidos na representación que teñen consonte o disposto no artigo 20.2 do convenio colectivo acordan abrir as negociacións para actualizar as táboas salariais conforme o IPC real.
Cuarto. Os reunidos chegan ao acordo de revalorizar as táboas salariais para o ano 2010 no 1,00%, e para o ano 2011 no 3,00%, e xúntanse a esta acta as táboas revalorizadas e asinadas polos comparecentes.
As partes confiren mandato a Breixo Lousada Valdés para que proceda a realizar os trámites necesarios para a súa presentación e rexistro ante a autoridade laboral e publicación do DOG.
O que, en proba de conformidade, asinan as partes no lugar e data indicados no encabezamento.
ORDE do 27 de xuño de 2011 pola que se dispón o nomeamento de dous vogais do Consello de Administración da Autoridade Portuaria da Coruña.
Consellería do Mar — II. Autoridades e persoal — 28/06/2011

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, e pola Lei 33/2010, do 5 de agosto, no seu artigo 40 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
Por proposta do Concello da Coruña, o nomeamento de Julio Antonio Flores Pérez e Roberto Luís Coira Andrade, como vogais no Consello de Administración da Autoridade Portuaria da Coruña, en representación do citado concello.
Santiago de Compostela, 27 de xuño de 2011.